CELEX: 62008CJ0443
Language: sk
Date: 2009-05-07 00:00:00
Title: Rozsudok Súdneho dvora (tretia komora) zo 7. mája 2009. # Komisia Európskych spoločenstiev proti Francúzskej republike. # Nesplnenie povinnosti členským štátom - Smernica 1999/13/ES - Obmedzenie emisií prchavých organických zlúčenín - Neprebratie pojmov ,malé zariadenie‘ a ,podstatná zmena‘. # Vec C-443/08.

Rozsudok Súdneho dvora (tretia komora) zo 7. mája 2009 – Komisia/Francúzsko
      (vec C‑443/08)
      „Nesplnenie povinnosti členským štátom – Smernica 1999/13/ES – Obmedzenie emisií prchavých organických zlúčenín – Neprebratie pojmov ,malé zariadenie‘ a ,podstatná zmena‘“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 22)
      Predmet
      
         
               Nesplnenie povinnosti členským štátom – Neprijatie všetkých zákonov, iných právnych predpisov a správnych opatrení potrebných
                  na správne prebratie článku 2 bodu 3, článku 2 bodu 4 a článku 4 ods. 4 smernice Rady 1999/13/ES z 11. marca 1999 o obmedzení
                  emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých
                  zariadeniach (Ú. v. ES L 85, s. 1; Mim. vyd. 15/004, s. 118) – Pojmy „malé zariadenie“ a „podstatná zmena“
               
            Výrok
      
         
                  1.
               
               
                  
               
               
                  	Francúzska republika si tým, že v stanovenej lehote neprijala všetky zákony, iné právne predpisy a správne opatrenia potrebné
                     na správne prebratie článku 2 bodov 3 a 4, ako aj článku 4 ods. 4 smernice Rady 1999/13/ES z 11. marca 1999 o obmedzení emisií
                     prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach,
                     nesplnila povinnosti, ktoré jej vyplývajú z tejto smernice.
                  
               
            
         
                  2.
               
               
                  
               
               
                  	Francúzska republika je povinná nahradiť trovy konania.